KSL บวกแรง 8% รับราคาน้ำตาลพุ่ง ลุ้นกำไรปีนี้สดใส-ปี 65 โตทะลักแตะ 1.1 พันลบ.
KSL บวกแรง 8% รับราคาน้ำตาลพุ่ง ลุ้นกำไรปีนี้สดใส-ปี 65 โตทะลักแตะ 1.1 พันลบ. แนะซื้อเป้า 5.50 บ.
KSL บวกแรง 8% รับราคาน้ำตาลพุ่ง ลุ้นกำไรปีนี้สดใส-ปี 65 โตทะลักแตะ 1.1 พันล้านบาท แนะซื้อเป้า 5.50 บาท
27 ก.ค. 2564

ผู้สื่อข่าวรายงานว่า วันนี้ (27 ก.ค.64) ราคาหุ้นบริษัท น้ำตาลขอนแก่น จำกัด (มหาชน) หรือ KSL ณ เวลา 11.29 น. อยู่ที่ 3.54 บาท บวก 0.26 บาท หรือ 7.93% ทำจุดสูงสุดที่ 3.58 บาท ต่ำสุดที่ 3.40 บาท ด้วยมูลค่าการซื้อขาย 39.84 ล้านบาท

บล.โนมูระ พัฒนสิน ระบุในบทวิเคราะห์วันนี้(27ก.ค.2564) ว่า ราคาน้ำตาล เพิ่มขึ้น +2.21% เทียบสัปดาห์ก่อนหน้า เพราะบริษัท วิจัย Unica คาดการณ์ภาวะอากาศหนาวในบราซิลจะส่งผลกระทบต่อผลผลิตอ้อย นอกจากนี้บริษัท Wilmar ปรับประมาณการผลผลิตน้ำตาลลงจากเดิม 3.8% จากภาวะอากาศหนาวในบราซิล คาดราคาน้ำตาลจะทรงตัวถึงเพิ่มขึ้นในเดือนกรกฏาคม เพราะคาดบราซิลจะนำอ้อยไปผลิตเอทานอลมากขึ้น ทำให้แนวโน้มผลผลิตน้ำตาลบราซิลต่ำกว่าคาดเดิม
ด้าน KSL (TP22F 5.5*) คาดกำไรสุทธิปี 2564-2565 ที่ 580 ลบ. ก่อนเติบโตสูง +90% เทียบช่วงเดียวกันของปีก่อนมาที่ 1,103 ลบ. ในปี 2565 จากปริมาณขายน้ำตาลและไฟฟ้าเพิ่มขึ้น แต่คาดกำไรปกติไตรมาส 3/2564 ที่ 151 ล้านบาท (-20% เทียบช่วงเดียวกันของปีก่อน-17% เทียบไตรมาสก่อนหน้า) จากปริมาณขายน้ำตาลลดลง และทำให้ Gross margin ลดตาม ด้านราคาหุ้นปรับลงมา มองเป็นจุดซื้อกลับที่ดี หลังราคาน้ำตาล เริ่มปรับขึ้น โดยซื้อขาย PER 22F ที่ 16 เท่า